y>7 5 . 



Tradimus hodie in manus omnibus eis, qui coleopterologica studia 

 colunt amantve, catalogi coleopterorum Europae, qui novissime in lucem pro- 

 diit ante hos sex annos, i. e. anno 1877, novam editionem. Plurima fuerunt, 

 quae addere, ampliare, delere, denique novare oporteret: multum enim atque a 

 multis cum .';emper, tum his sex annis in illis studiis sudatum est, multa 

 recens detecta, plura ordinata, disposita. 



Ita factum est, ut a nobis quoque, cum hunc catalogum conscri- 

 beremus, quaedam uovarentur. Novatum est praeter caetera in familiarum 

 dispositione. Quae enim familiae naturali quadam cognatione inter se con- 

 tineri viderentur, eas in singulas quasi tribus congi*egavimus. Nova his 

 sodaliciis nomina imponere non placuit. Nomina utique abunde sunt. Linea 

 tamen brevis et obesior in quovis termino metam faciet. 



Alterum, quod praefari oportet, est de Faunae nostrae finibus. 

 Atque in universum quidem hic libellus eisdem finibus se continet, quibus, 

 qui eum antecessit. Transcaucasicas tamen et Lenkoranenses regiones 

 assumptas videbis. Quae provinciae, ut hodie res se habet, separari ac dis- 

 jungi ab eis provinciis, quae citra sunt, vix et ne vix quidem possunt; quando, 

 si quid insectorum ad hunc diem ex illis longinquis iocis accepimus, confusum 

 plerumque et inseparatum venit atque ita, ut accuratior patriae perscriptio 

 deesset. 



Abbreviaturis eorum vocabulorum, quae patriam significant, eisdem usi 

 sumus, quibus antea. Factum tamen est hic illic compendii gratia, ut univer- 

 salis quaedam patriae significatio pro pluribus specialibus poneretur, etiamsi, 

 de qua bestiola agebatur, illius zonae non omnem locum incolere videretur. 

 Ita leges saepe E. md., E. b., E. m. etc. Perinde compendium fecit, quod 

 nonnunquam continuationem locorum, quibus species aliqua reperta esset, 

 a tergo eorum vocabulorum poneremus, quibus illius ipsius speciei synonyma 

 et varietates continerentur. 



Quod restat, haec volumus lector observes. Quae vocabula a capite 

 lineae reduximus, synonyma esse scito. Litera v, cum vocabulum aliquod 

 antecedit, varietatem significat, litera m monstrositatem. Si quo loco signum 

 X reperies, e.st illa species ex eis, de quibus, rene vera Europam incolant, 

 ambigitur. Advenas etiam et hospites sic significaviraus, qui, cum navibus in 

 Europam adveuissent, sedem apud nos ceperunt et quibusdam locis colliguntur. 



